Nasiru Kabara

**Nasiru Muhammad Al -Muktar Kabara** wanda aka fi sani da **Nasuru Kabara** (An haife shi a ranar 18 ga watan Afrilu, a shekara ta alif 1912 zuwa shekarar 1996),

An haife shi a shekara ta alif 1912, kuma ya rasu a shekara ta alif 1996. Babban fitaccen malamin Addinin Musulunci na Ɗariƙar Qadiriyya ne a jihar Kano, wanda ya kafa Darul Qadiriyya, kuma Jagoran Qadiriyya na Ƙasashen Afirka ta yamma a hukumance, Ɗansa Qaribullah Nasiru Kabara ne ya gaje shi bayan rasuwar sa. Kuma mahaifin wanda ake zargi da yin kalaman ɓatanci ga fiyayyen halitta Manzon Rahama (S A W), Abduljabbar Nasiru Kabara. Abduljabbar Nasiru Kabara wanda a yanzu haka gwamnatin jihar Kano a ƙarƙashin Abdullahi Umar Ganduje Khadimul Islam ta turashi zuwa gidan gyara hali a jihar Kano. Mal Nasiru Kabara  yana ɗaya daga cikin fitattun Malaman addinin Musulunci a Najeriya da Africa a bangaren  Ɗariƙar Qadiriyya.

## Rayuwar farko
An haife shi a garin Kuringawa a jihar Kano. Asali ance kakansa ya fito daga tashar jiragen ruwa ta Kabara kusa da kogin Nijar, bayan Jihadin Usman dan Fodio a shekarar (1804-8). Daga nan ne ya yi hijira zuwa Ƙasar Hausa, zuwa masarautar Kano a bayan ƙarni na goma sha takwas (18), inda ya zauna a gaban fadar masarautar Kano, inda aka ba shi fili don  ya zauna, wanda yau an wayi gari ana kiran wajen da matsayin Kabara Ward "Unguwar Kabara".

## Ilimi
Nasiru Kabara ya sami mafi yawan iliminsa daga kawunsa kuma sanannen malamin Qadiriyya a wancan lokacin, wanda aka fi sani da Ibrahım Ahmad Al-kanawı Natsughünne, wanda yana ɗaya daga cikin fitattun malamai a Kano. Kawunsa da malaminsa sun yi hidimar sarki hudu daban -daban a matsayin mai ba da shawara kan Harker kin addini, daga cikinsu akwai Aliyu Babba, Abbas, Usman da Abdullahi Bayero, a lokacin kawun nasa yana daya daga cikin manyan membobin 'yan uwan Qadiriyya a garinsa. 

Ya sanya ‘ya'yan Kabara zuwa rassa biyu na darika, wato Kuntiyya da Ahlulbaiti, wanda Shehu Usman Dan Fodio ya kafa.

## Darika
Bayan kammala karatunsa a karshen ƙarni na 1940s, Nasiru Kabara ya mai da hankali kan haɗa kan kungiyar Qadiriyya a Kano a karkashin jagorancinsa, daga nan ya cigaba da buɗe masallatai da dama a duk faɗin ƙasar Hausa a matsayin ɓangaren ƙadiriyya, wanda hakan ya sa kuma ya zama jagoran Qadiriyya a Afirka.

## Musulunci
Shine wanda ya assasa Darul Qadiriyya (gidan Qadiriyya) a jihar Kano, inda dukkan mabiya Qadiriyya a duk fadin Afirka   ta Yamma suka dauke ta a matsayin cibiyar Qadiriyya ta Yammacin Afirka, an ba shi taken Nasuru Kabara, Al-Sinhaji, Al-ibiadiri, Al-Maliki, Al-Ash'ari, Sarkin yakin  Shehu Usmanu Bin Fodiyo.

### Harkar Qadiriyya

### Rubutu
Ya rubuta litattafan musulunci da dama akan Tafseer da Hadisi, wanda aka ce sun kai littattafai sama da guda 300.

## Iyali
Nasuru Kabara yana da 'ya'ya da yawa amma fitattu sune Qaribullah Nasiru Kabara babban ɗansa kuma magajinsa, ɗayan kuma Abduljabbar Nasuru Kabara.  sauran sun haɗa da

* Sheikh Ibrahim Mu'azzam Nasir Kabara
* Sheikh Sidi Musal Qasiyuni Nasir Kabara.
* Malam Askiya Nasir Kabara
* Malam Yahya Nasir Kabara
* Malam Aburumana Nasir Kabara
* Sayyidah Saratu Nasir Kabara
* Sayyidah Nafisatu Nasir Kabara
* Sayyidah Khudriyyah Nasir Kabara
* Sayyidah Zam'atu Nasir Kabara 1
* Sayyidah Saffanatu Nasir Kabara 1
* Sayyidah Aishatu Mannubiyyah Nasir Kabara
* Sayyidah Ummu Aimanal Habashiyyah Nasir Kabara (I)
* Sayyidah Khadijatul Habashiyyah Nasir Kabara (II)
* Sayyidah Huza'iyyah Nasir Kabara
* Sayyidah Jamila Nasir Kabara
* Sayyidah Bulkisu Nasir Kabara
* Sayyidah Rukayya Nasuru Kabara
* Sayyidah Hansa'u Nasir Kabara.

## Duba kuma

* Qaribullahi Nasiru Kabara

## Haɗin waje

* https://org.uib.no/smi/sa/02/2Nasiru.pdf 

## Manazarta